[{"text_idx": "#000004", "text": "Isegi u\u0308llatav, et Beyonce andis va\u0308lja oma selle aasta esimese singli ja sellest pole suuremat numbrit tehtud. Sinna ko\u0303rvale mahtus aga suurel hulgal tantsumuusikat ja ka parimat moodsat popi, mida pikka aega kuulnud olen."}, {"text_idx": "#000005", "text": "Hoogne ja su\u0308rreaalne alternatiivpop, kus lo\u0303hutud troopilised ru\u0308tmid kohtuvad androgu\u0308u\u0308nsete tulnukavokaalidega."}, {"text_idx": "#000007", "text": "Kui Rosalia tuleval aastal ilmuv kolmas album on tervikuna sama tugev kui see singel, siis on meil olemas aasta plaat. Popmuusika meistriklass."}, {"text_idx": "#000011", "text": "Selline pehmelt heljuv indie pop, mida ka Yumi Zouma esindab, on ideaalne su\u0308gisemuusika. Soe teetass ette, tekk u\u0308mber ja va\u0308ljas lokkav hallus ei tundugi enam nii lootusetu."}, {"text_idx": "#000012", "text": "Produtsent Fort Romeau oskab oma justkui lihtsalt house'i-lood muuta suurejooneliseks. Ka \"Spotlights\" mo\u0303jub eepiliselt, bassid on eriti ta\u0308pselt paika krutitud ja vokaalsa\u0308mplid to\u0308o\u0308tavad imeliselt."}, {"text_idx": "#000014", "text": "Ega ma ei oska David Guetta soolomaterjaliga juba aastaid midagi peale hakata, o\u0303nneks ja\u0308tkab ta ikkagi oma house'i-projektiga Jack Back, mis on seevastu va\u0308ga tuumakas. Lugu \"Alive\" on parimas mo\u0303ttes ba\u0308nger."}, {"text_idx": "#000016", "text": "Ilmselt u\u0308ks Fred Againi selle aasta no\u0303rgemaid singleid, aga ka tema madal tase on ha\u0308mmastavalt tugev. Justkui ekslev \"Faisal\" ei suudagi lo\u0303plikult oma suunda leida, aga atmosfa\u0308a\u0308r on loos va\u0308ga tugev."}, {"text_idx": "#000017", "text": "Popmuusika otse tulevikust. Kasutatud elementides pole ku\u0308ll midagi uut, taustades on kasutatud isegi lahjendatud jungle'it, kuid produktsioon ja vokaalid ei pa\u0308rineks justkui siit maailmast."}, {"text_idx": "#000019", "text": "Oi kui ilus ja pehme electropop. Ehk vo\u0303iks nii ko\u0303lada Robyn, kui ta ei tahaks kogu aeg ko\u0303ik kanalid ta\u0308is paugutada? Taas u\u0308ks neid lugusid, mis pakub pimedasse su\u0308gisesse killukese lootust."}, {"text_idx": "#000023", "text": "Briti tantsumuusika eestvedajana on Alan Fitzpatrick juba pikka aega head to\u0308o\u0308d teinud ja ja\u0308tkab seda ka oma va\u0308rskel plaadil \"Machine Therapy\". Lugu \"Something Wonderful\" vo\u0303lub rikkaliku o\u0308ise atmosfa\u0308a\u0308riga."}, {"text_idx": "#000024", "text": "Noor produtsent Yune Pinku ka\u0308e all valmib mo\u0303nusalt toores tantsumuusika, mis haarab oma ko\u0303lapildis ku\u0308llalt palju 1990. aastatest, kuid rikastab seda kaasaegse alternatiivpopi esteetikaga."}, {"text_idx": "#000025", "text": "Produtsent Dossi va\u0308rske singel \"Cherry\" kaugeneb talle omasest jo\u0303ulisest biitidest ja kaldub pigem parimas mo\u0303ttes Peachile sarnaneva otsekohese NSFW popmuusika poole, mis on pisut vulgaarne ja pisut nilbe."}, {"text_idx": "#000026", "text": "Tundub, et Joy Orbisoni teebki kordamo\u0308o\u0308da to\u0303husat tantsubiiti ja abstraktset autorielektroonikat, antud juhul on need kaks servapidi isegi kokku saanud. Viieminutises loos toimub meeletult palju, nakkavad trummid on seal ta\u0308iesti olemas, kuid need on peidetud tihedasse elektroonikaudusse."}, {"text_idx": "#000027", "text": "Erakordselt viljakas kaasaegse jungle'i tipptegija Coco Bryce ei na\u0308ita kaugeltki va\u0308simise ma\u0308rke. Huvitav, kas ta aju genereeribki hommikust o\u0303htuni ainult mingeid su\u0308rreaalseid trummiskeeme, mille abil ja\u0308rgmisi u\u0308llatavaid lugusid kokku panna?"}, {"text_idx": "#000029", "text": "Vaikselt kulgev intiimne UK garage, mis ei keera po\u0308o\u0308rdeid hetkekski liiga ko\u0303rgeks, pigem on see mo\u0303nusalt pehme tiksumine na\u0308dalavahetuse hommikuks. Vo\u0303i siis rahulikumaks koduseks o\u0303htuks, kui peole minna ei jaksa, aga pa\u0308ris ilma tantsumuusikata ka ei saa..."}, {"text_idx": "#000030", "text": "Erika de Casier \"Friendly (Smerz Remix)\""}, {"text_idx": "#000033", "text": "Kelle jaoks ja\u0308a\u0308b Ell Murphy pehme UKG liiga igavaks, siis Interplanetary Criminal laenab palju kaasaegse Briti bassimuusika jo\u0303ulistest saundidest, aga ei muutu kommertslikuks paugutamiseks, vaid \"Trust Me\" on igati va\u0308ljapeetud ja maitsekas."}, {"text_idx": "#000037", "text": "Su\u0308mpaatne, et produtsent Karma Kid pole kunagi kartnud eeplisi tantsubiite ja mingis mo\u0303ttes isegi kits\u030ci kalduvaid kompositsioone. Ka va\u0308rske, troopilistest ru\u0308tmidest la\u0308bi imbunud \"Bossa\" on esimestest sekunditest nakkav tantsupomm, mis no\u0303uab suuri ko\u0303lareid."}, {"text_idx": "#000041", "text": "Kui peaksin defineerima parimat pikkade pu\u0308hapa\u0308evahommikute muusikat, siis vanakooli soul'i ko\u0303rval sobib sinna ko\u0303ige paremini just selline kerge ja o\u0303huline diskoho\u0303nguga house. Megamo\u0303nus."}, {"text_idx": "#000043", "text": "Kes varem Aafrika moodsat tantsumuusikat kuulanud, oskab ilmselt juba aimata, mida Nigeeria muusiku Niniola va\u0308rskelt EP-lt \"Lagos to Jozi\" oodata. Ega seal midagi tingimata uut pole, aga see parimas mo\u0303ttes rahutus mo\u0303jub igapa\u0308evaste tuttavate ru\u0308tmiskeemide vahel va\u0308rskendavalt."}, {"text_idx": "#000045", "text": "Tantsumuusika puritaanid ajaksid sellise loo peale kindlasti nina krimpsu ja viriseksid, et ko\u0303ik ko\u0303lab liiga labaselt, totralt ja kommertslikult. Aga just selline massidele suunatud raadio-house on oma muretuses kohati eriti hea."}, {"text_idx": "#000049", "text": "Tundub, et Pinkpantheressi edulugu algatas mingi uue liikumise alternatiivses popmuusikas: magamistoa lo-fi produktsioon, eriti hoogsad trummiru\u0308tmid ja sulnis vokaal. Tahaks veel, tahaks veel!"}, {"text_idx": "#000050", "text": "Kindlasti on Beyonce oma karja\u0308a\u0308ri jooksul paremaid lugusid teinud, pole kahtlustki, aga see on ikkagi tema esimene singel 2021. aastal. Jo\u0303uline ja provokatiivne, muusikaliselt ja\u0308a\u0308b aga liialt u\u0308he koha peale tammuma..."}, {"text_idx": "#000051", "text": "Kui Beyonce ei suuda midagi uut pakkuda, siis Amber Mark hoiab endistviisi ko\u0303rget taset: temagi teeb muusikat laiskadest hommikuteks, ka loo \"Softly\" saatel on hea diivanil lesida ja lihtsalt aega surnuks lu\u0308u\u0308a. Meelde ja\u0308a\u0308b ka rikkalik produktsioon."}, {"text_idx": "#000053", "text": "Neile, kes armastavad Goldie debu\u0308u\u0308talbumit \"Timeless\", peaks va\u0308rske lugu \"Sunlight\" ku\u0308ll meeldima. Siin on just seda jazziliku trummi-bassi energiat, millega Goldie alustas ning mida pole keegi teine ta\u0308naseni sama ha\u0308sti teha suutnud. Tundub, et kui keegi u\u0308ldse seda korrata suudab, siis vaid tema ise."}, {"text_idx": "#000054", "text": "Kui u\u0308ldiselt on Bruno Marsi ja Anderson .Paaki projekti Silk Sonic debu\u0308u\u0308talbum tulvil meelast \"sosistan sulle ko\u0303rva\" seksi-funk'i, siis plaadi tipphetk on ilmselt hoopis \"777\", otsekui jamesbrownilik vanakooli soul'i plahvatus."}, {"text_idx": "#000055", "text": "Briti produtsendi Batu looming on tihedalt la\u0308bi imbunud dubstep'ist ja kurjemast UKG'st, aga ta ei soovi nende z\u030canrite juurde pidama ja\u0308a\u0308da. Tema va\u0308rske EP \"I Own Your Energy\" on ilmeksimatult reivimuusika, kuid see on nii abstraktne ja hullumeelne, et seda lo\u0303plikult defineerida polegi vo\u0303imalik."}, {"text_idx": "#000056", "text": "XL Recordsi alt ilmunud Blawani uus EP \"Woke Up Right Handed\" on meeletult ambitsioonikas: paljuski on see tugev tervikkompositsioon, mis ko\u0303lab kui tantsumuusika teiselt planeedilt, va\u0308a\u0308rakas ja ebaloomulik elektrooniline hallollus."}, {"text_idx": "#000058", "text": "Ma ei saa pa\u0308riselt lo\u0303puni aru, mida Sega Bodega oma va\u0308rskel plaadil \"Romeo\" taotleb: seal on kohati talumatult imalaid autotune-ballaade, kuid nende ko\u0303rval on sa\u0308rtsakaid ja julgelt produtseeritud alternatiivpopi pa\u0308rle. U\u0308ks selliseid on koos Charlotte Gainsbourg'iga valminud lugu \"Naturopathe\"."}, {"text_idx": "#000060", "text": "Londoni elektroonilise jazz'i (vo\u0303i jazz-elektroonika?) ansambel Portico Quartet on eriti produktiivne, sel aastal on nad avaldanud juba kaks albumit. Va\u0308rske \"Monument\" on u\u0308sna minimalistlik tervikalbum, kust u\u0308ksikud lood niivo\u0303rd ha\u0308sti silma ei pasta, kui ehk va\u0308lja arvata seikluslik lo\u0303pulugu \"On The Light\"."}, {"text_idx": "#000061", "text": "Kuigi produtsendi Logic1000 po\u0303nevamad lood ja\u0308a\u0308vad aega, kui ta ei olnud veel nii suurt tuntust saavutanud, va\u0308a\u0308rib tema va\u0308rske EP \"In The Sweetness Of You\" igati ta\u0308helepanu. Seda iseloomustab segu pop- ja reivimeloodiatest, kuid need on kokku segatud nii peene ka\u0308ega, et ei meenuta lo\u0303puks kumbagi neist z\u030canritest."}, {"text_idx": "#000062", "text": "Vo\u0303in kuulata igasugu eksperimentaalset huugamist ja hullu kolistamist, aga lo\u0303puks tulen ikka tagasi oma suure lemmiku juurde: ilus elektroonika oli, on ja ja\u0308a\u0308b minu jaoks. Produtsent Pretty Girl defineerib oma lu\u0308hialbumil \"Middle Ground\", mida ilus elektroonika ta\u0308hendab: hea atmosfa\u0308a\u0308r, udused vokaalid, pehmed biidid."}, {"text_idx": "#000063", "text": "Varsti algab seekordne Eesti Laulu karussell, mis toob meile lausa 40 uut poplugu ja ilmselt ka palju ta\u0308iesti tundmatuid artiste. Enne suurt konkurssi ilmus eikusagilt va\u0308lja klassikalise muusika taustaga Maria Kallastu, kes tegi u\u0308le aegade parima kodumaise RnB loo \"Curtains\". Ei jo\u0303ua a\u0308ra oodata, mis tal veel plaanis on..."}, {"text_idx": "#000064", "text": "Londoni RnB artist na\u0308itab, et hea loo jaoks polegi palju vaja: suure osa loost \"PBFF\" ei toimugi muusikaliselt mitte midagi, on vaid o\u0303rn klaverimeloodia, taustalauljad ja tema enda erakordselt vo\u0303imas vokaal. Va\u0308ike pa\u0308rl, mis va\u0308a\u0308riks palju suuremat ta\u0308helepanu."}, {"text_idx": "#000065", "text": "Rosalial ilmus uus singel \"LLYLM\""}, {"text_idx": "#000069", "text": "U\u0308levaade. Aasta parimad lood 2021"}, {"text_idx": "#000079", "text": "Laura Kalle: teater ei peaks ainult paitama"}, {"text_idx": "#000083", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000088", "text": "Tarrvi Laamann: selleks, et midagi teha, peab olema hea tuju"}, {"text_idx": "#000090", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000092", "text": "Avalik debatt Eesti akadeemilise muusikahariduse raskustest"}, {"text_idx": "#000094", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000097", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000101", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000104", "text": "Edetabel. Aasta parimad albumid 2022"}, {"text_idx": "#000105", "text": "Aasta parimad albumid 2022. Isiklikud edetabelid"}]